da en nb nds da da da de id da da da da da da da da da da da da da it da da en nl es nn it en nb da da da en da sv nb da en cs sv da de da sv en da en nb en da pl da en de ro it da da da de de da de en da en
KÆRE CHRISTIANSBORG – Stald Rita
I disse dage er en langsom kvælning af Dansk Hestesport nu sat i scene. Det betyder at en masse mennesker mister deres udkommende, nogle heste vil blive solgt og andre vil blive slagtet.
Staten mister skatteindtægter fra dem, som ikke kan finde andet arbejde og de må så på en overførselsindkomst (husk at mange er ufaglærte)
Danske Spil mister spilomsætning og derved indtægter. Samtidig er det naivt at tro at spillet på heste går over til Lottospillet (det tror Danske Spil. Man har i hvert fald ikke udtrykt bekymring for mindre spil på heste). Spil på heste er et videnspil, spil på Lotto er et spil på rent held.
Pensionister og skolesøgende er socialt engagerede i sporten. Et travtræningscenter er et socialt samlingssted. For nogle er omgangen med heste været et helt liv.
Når samtlige partier er gået ind for at beskære hestesporten så VOLDSOMT, som det er tilfældet, så har politikerne ikke haft det korrekte beslutningsgrundlag og på nogle punkter blevet vildledt. Selv frigørelse af spillet fra Danske Spil løser ikke her og nu de kommende økonomiske problemer. At danne et fælles Nordisk Spilleselskab kan tidligst komme i gang i 2018 og til den tid er sporten død (Læs: Banelukninger, mindre hestehold o.s.v.) HFFs 42 mill. kan så passende bruges til en krans og resten kan man forære til DGI, som har ført en UHØRT krig mod Dansk Hestesport for simpelthen at få os lukket. Jeg har aldrig tidligere oplevet en sportsorganisation føre en lignende hetz mod en anden.
Så må vi ikke glemme at rette en tak til DTCs bestyrelse for den forgæves indsats, der er lagt for dagen. Jeg mener at huske den afgåede formand udtale at nu var det slut med de 4 daglige timer i travets tjeneste (Gud ved hvad han har brugt dem til). Hvad har den administrative ledelse foretaget sig de sidste mange år ?. Ledelsen af Dansk Hestevæddeløb har i den grad manglet gennemslagskraft.
Havde man, som f.eks. i Sverige, plejet omgang med politikere, ja haft dem med i diverse bestyrelser, så havde sporten haft folk der kunne tale vores sag på Christiansborg. Jeg har gennem årene gang på gang oplevet den indstilling, at når det nu har gået godt de sidste 5 år, så går det også godt de næste 5år. Visionerne for fremtiden har manglet.
Nu må sportens ansvarlige sidde med RØDE ører, men jeg er bange for at de ikke selv kan se at de har svigtet en hel sport og allerværst svigtet de mange berørte mennesker.
Jeg sidder i skrivende stund og er både rasende men også meget trist til mode. Jeg kan selvfølgelig altid begynde at lære at spille golf, men det kan ikk erstatte en varm og levende travhest og samværet med sportens folk.
Jeg håber inderligt, der kan findes en løsning med f.eks et ekstraordinært beløb, der holder gang i sporten, indtil et fælles Nordisk Spilleselskab er søsat.
Jeg håber så inderligt det må lykkes
PS: Til Kulturministeren, som udtaler at hun ikke lukker baner, men det har hendes 3 (ud af 5 ) medlemmer i HFF. Nedsæt præmierne i stedet, stop vedligeholdesen af banerne, som så bliver mindre attraktive for nye gæster. Lige meget hvad man vælger er det en lukning af hestesporten, godt nok en langsom, men under alle omstændigheder en lukning.
6. november 2014/af Jørgen Jensen
https://staldrita.dk/wp-content/uploads/2019/06/logo-300x100.png 0 0 Jørgen Jensen https://staldrita.dk/wp-content/uploads/2019/06/logo-300x100.png Jørgen Jensen2014-11-06 17:33:592014-11-06 17:33:59KÆRE CHRISTIANSBORG
Andelshesten Enjoy DR2 blev Jørgen Jensens indgangsvinkel til travsporten. Han købte to af de lige ved 900 anparter til stykprisen 300 kroner. Enjoyen viste stort talent og stod foran derbyprøverne, da hesten brækkede benet under træningen.
Resultater14. september 2022 - 12:03
Lidt resultater inden Derby Weekendens løb26. august 2022 - 22:55
Kommende starter9. juli 2022 - 10:58
Gamle resultater9. juli 2022 - 10:42
Resultater24. maj 2022 - 16:51
Tlf.: (+45) 40 15 82 00
Udviklet af MTH Design
Ugens flotte resultater Azedeo Josselyn
Vi anvender cookies for at sikre at vi giver dig den bedst mulige oplevelse af vores website. Hvis du fortsætter med at bruge dette site vil vi antage at du er indforstået med det.